Na temelju članka 8. Odluke o Stipendiji Grada Zagreba za učenike i studente s invaliditetom (Službeni glasnik Grada Zagreba 26/21)

**gradonačelnik Grada Zagreba**

**raspisuje**

**NATJEČAJ**

**ZA DODJELU STIPENDIJE GRADA ZAGREBA ZA STUDENTE S INVALIDITETOM** **KOJI SU PRVI PUT UPISALI PRVU GODINU STUDIJA**

**ZA AKADEMSKU GODINU 2021/2022.**

**1.** Za akademsku godinu 2021./2022. studentima s invaliditetom koji su prvi put upisali prvu godinu studija, dodijeliti će se 10 Stipendija, od toga 9 Stipendija studentima znanstveno-istraživačkih studija i 1 Stipendija studentima umjetničkih studija (u nastavku: Stipendija).

**2.** Pravo sudjelovanja na natječaju za dodjelu Stipendije imaju studenti koji ispunjavaju sljedeće uvjete:

- da su osobe s invaliditetom registrirane u Hrvatskom registru o osobama s invaliditetom;

- da su državljani Republike Hrvatske;

- da su redoviti studenti prve godine sveučilišnih preddiplomskih ili integriranih studija, odnosno kratkih stručnih studija ili preddiplomskih stručnih studija u Gradu Zagrebu ili na nekoj sastavnici Sveučilišta u Zagrebu;

- da imaju prijavljeno prebivalište u Gradu Zagrebu neprekidno najmanje jednu godinu prije objave natječaja;

- da u akademskoj godini za koju se Stipendija dodjeljuje nisu upisali mirovanje studentskih obveza.

**3**. Stipendija se dodjeljuje za 10 mjeseci, odnosno 5 mjeseci, ako u tom roku završava studijski program za koji se Stipendija odobrava, računajući od 01. listopada 2021.

Mjesečno Stipendija iznosi 3.800,00 kuna neto.

**4.** Kriteriji za utvrđivanje liste kandidata za dodjelu Stipendije su: invaliditet, težina oštećenja, uspjeh na školovanju, socioekonomske prilike, postignuti i priznati izvannastavni i izvanškolski rezultati i postignuća.

**5.** Natječaj traje 30 dana od dana objave na web-stranici Grada Zagreba.

Ako se na Natječaj prijavljuje više kandidata iz istog kućanstva svaka prijava s dokumentacijom treba biti dostavljena u zasebnoj omotnici.

Prijava za dodjelu Stipendije šalju se poštom preporučeno u roku 30 dana od dana objave Natječaja na adresu: Gradski ured za socijalnu zaštitu i osobe s invaliditetom, Trg Stjepana Radića 1, 10000 Zagreb, s naznakom "ZA NATJEČAJ ZA DODJELU STIPENDIJE GRADA ZAGREBA ZA STUDENTE S INVALIDITETOMKOJI SU PRVI PUT UPISALI PRVU GODINUSTUDIJA".

**6**. Prijave se dostavljaju isključivo na ispunjenom i potpisanom obrascu A1-Prijava na natječaj za dodjelu Stipendije Grada Zagreba za studente s invaliditetom koji su prvi put upisali prvu godinu studija za akademsku godinu 2021./2022. koji se, kao i obrazac A2-Izjava o članovima kućanstva, može preuzeti u Gradskom uredu za socijalnu zaštitu i osobe s invaliditetom, Zagreb, Trg Stjepana Radića 1, soba 284 i na web-stranici Grada Zagreba ([www.zagreb.hr](http://www.zagreb.hr)).

Uz obrazac A1 potrebno je priložiti:

**6.1**. Presliku domovnice ili elektronički izvod iz knjige državljana;

Dokaz iz točke 6.1. Gradski ured za socijalnu zaštitu i osobe s invaliditetom može umjesto kandidata pribaviti iz službenih evidencija, a za što je potrebno dati privolu na obrascu A1-Prijava na natječaj za dodjelu Stipendije Grada Zagreba za studente s invaliditetom koji su prvi put upisali prvu godinu studija za akademsku godinu 2021./2022**.**

**6.2.** Izvornik uvjerenja o prebivalištu za kandidata ili elektronički zapis o prebivalištu, ne stariji od dana objave Natječaja.

**6.3.** Presliku potvrde o upisu u prvu godinu studija akademske godine 2021./2022.

Ako je kandidat redovni učenik i srednje škole ili student drugog visokog učilišta, u svrhu ostvarivanja dodatnih bodova potrebno je priložiti i presliku potvrde o upisu u tu školu/visoko učilište u školskoj/akademskoj godini 2021./2022.

**7**. Bodovanje invaliditeta i težine oštećenja, provodi se na temelju sljedećih dokaza:

A) preslike potvrde o upisu u Hrvatski registar osoba s invaliditetom na kojoj je navedeno postojanje invaliditeta na temelju jednog ili više vrsta oštećenja ili nalaza, mišljenja ili rješenja o invaliditetu i težini oštećenja;

B) preslike rješenja o priznavanju prava na osobnu invalidninu **i** dokaza o uplati osobne invalidnine u 10. mjesecu 2021. (uplata za 9. mjesec 2021.) ili u 11. mjesecu 2021. (uplata za 10. mjesec 2021.) **ili** preslike potvrde centra za socijalnu skrb da kandidat ostvaruje pravo na osobnu invalidninu, ne starije od dana objave Natječaja;

C) preslike dokaza o korištenju pomagala vezano za dokazana oštećenja;

D) preslike rješenja o priznavanju prava na doplatak za pomoć i njegu **i** dokaza o uplati doplatka za pomoć i njegu u 10. mjesecu 2021. (uplata za 9. mjesec 2021.) ili u 11. mjesecu 2021. (uplata za 10. mjesec 2021.) **ili** preslike potvrde centra za socijalnu skrb da kandidat ostvaruje pravo na doplatak za pomoć i njegu, ne starije od dana objave Natječaja.

**8**. Bodovanje uspjeha u školovanju provodi se na temelju preslike svjedodžbe završnog razreda srednje škole te preslike svjedodžbe o državnoj maturi s ocjenama ostvarenim iz obveznih predmeta na državnoj maturi.

**9.** Bodovanje socioekonomskih prilika u obitelji kandidata, provodi se na temelju sljedećih dokaza:

A) ako prosječni mjesečni prihod po članu kandidatova kućanstva, ostvaren od 01.01.2021. do 30.06.2021. ne prelazi 60% proračunske osnovice, odnosno ne prelazi iznos od 1.995,60 kn:

- ispunjenog i potpisanog obrasca A2-Izjave o članovima kućanstva, izvornika uvjerenja o prebivalištu ili elektroničkog zapisa o prebivalištu, ne starije od dana objave Natječaja i preslika potvrda porezne uprave (ispostave prema mjestu prebivališta) o visini dohotka i primitaka u razdoblju od 01.01.2021. do 30.06.2021. za kandidata i sve članove kućanstva.

B) ako je jedan ili su oba roditelja kandidata umrla, nestala, nepoznata ili kandidat živi u kućanstvu s jednim roditeljem ili koristi pravo na uslugu smještaja izvan vlastite obitelji:

- preslike smrtnog lista ili izvatka iz matice umrlih za preminulog/e roditelja/e;

- preslike potvrde nadležnog tijela o nestalom roditelju/ima;

- preslike izvatka iz matice rođenih ili elektroničkog izvoda iz matice rođenih za kandidata čiji je roditelj, odnosno čiji su roditelji nepoznati;

- ispunjenog i potpisanog obrasca A2-Izjave o članovima kućanstva te izvornika uvjerenja o prebivalištu roditelja ili elektroničkog zapisa o prebivalištu, ne starije od dana objave Natječaja;

- preslike pravomoćnog rješenja ili uvjerenja nadležnog centra za socijalnu skrb da kandidat koristi pravo na uslugu smještaja izvan vlastite obitelji, ne starije od dana objave Natječaja.

C) ako kandidat živi u kućanstvu s bratom ili sestrom koji su predškolske dobi ili su u sustavu redovitoga osnovnoškolskoga, srednjoškolskoga i visokog obrazovanja ili su korisnici prava na doplatak za pomoć i njegu ili prava na osobnu invalidninu na temelju propisa iz područja socijalne skrbi:

- za braću i sestre predškolske dobi- ispunjenog i potpisanog obrasca A2-Izjave o članovima kućanstva te izvornika uvjerenja o prebivalištu ili elektroničkog zapisa o prebivalištu, ne starije od dana objave Natječaja;

- za braću i sestre u sustavu redovitog osnovnoškolskog, srednjoškolskog i visokog obrazovanja- ispunjenog i potpisanog obrasca A2-Izjave o članovima kućanstva te izvornika uvjerenja o prebivalištu ili elektroničkog zapisa o prebivalištu, ne starije od dana objave Natječaja **te** potvrde da se brat ili sestra starosti do 26 godina nalaze na redovnom školovanju u školskoj/akademskoj godini 2021./2022.;

-za braću i sestre koji su korisnici prava na doplatak za pomoć i njegu ili prava na osobnu invalidninu - ispunjenog i potpisanog obrasca A2-Izjave o članovima kućanstva te izvornika uvjerenja o prebivalištu ili elektroničkog zapisa o prebivalištu, ne starije od dana objave Natječaja **te** preslike rješenja o priznavanju prava na doplatak za pomoć i njegu ili osobnu invalidninu **i** dokaza o uplati u 10. mjesecu 2021. (uplata za 9. mjesec 2021.) ili u 11. mjesecu 2021. (uplata za 10. mjesec 2021.) ili preslike potvrde centra za socijalnu skrb da brat ili sestra kandidata ostvaruje pravo na doplatak za pomoć i njegu ili osobnu invalidninu, ne starije od dana objave Natječaja.

D) ako je kandidat roditelj:

- preslike izvatka iz matične knjige rođenih ili elektroničkog izvoda iz matice rođenih za svako dijete kandidata.

**10.** Bodovanje postignutih i priznatih izvannastavnih i izvanškolskim rezultata i postignuća kandidata provodi se na temelju preslika dokaza o postignutim i priznatim izvannastavnim i izvanškolskim rezultatima kandidata u prethodne dvije školske godine u jednom od nastavnih predmeta u području znanosti, umjetnosti ili sporta, odnosno sudjelovanju ili osvojenim nagradama na državnim, međunarodnim ili svjetskim natjecanjima ili drugim vrijednim nagradama i priznanjima.

Pod državnim, međunarodnim i svjetskim natjecanjem podrazumijeva se natjecanje kojem je prethodila selekcija natjecatelja na nižim razinama natjecanja (za državno natjecanje to je županijsko natjecanje, a za međunarodno i svjetsko natjecanje to je državno natjecanje), a od natjecanja u sportu državna i međunarodna prvenstva.

**11.** Prijedlog rang-liste studenata s popisom kandidata čije su prijave potpune, pravovremene i ispunjavaju uvjete natječaja, ali nisu ostvarili dovoljan broj bodova za uvrštavanje na rang-listu, kao i popis podnositelja čije su prijave nepotpune, nepravovremene ili ne ispunjavaju uvjete natječaja, objavljuju se na web-stranici Grada Zagreba[http://www.zagreb.hr/](http://www.zagreb.hr) u roku od 60 dana od dana isteka roka za podnošenje prijava.

Gradonačelnik utvrđuje konačnu listu za dodjelu stipendija.

**12.** Za trajanja ugovora o korištenju Stipendije, korisnik Stipendije ne može istodobno biti korisnik neke druge novčane stipendije financirane javnim sredstvima.

**13.** Iz jednog kućanstva, Stipendiju mogu ostvariti najviše dva kandidata**.**

**14.** Kandidati za dodjelu Stipendije ne mogu ostvariti Stipendiju za već stečenu razinu obrazovanja.

**15.** Korisnici Stipendije obvezni su nakon završetka školovanja zaposliti se i raditi na području Grada Zagreba najmanje onoliko vremena koliko su primali Stipendiju. Korisnik Stipendije, uz suglasnost davatelja Stipendije, može prihvatiti i zaposlenje na području Republike Hrvatske, čime se oslobađa obveze zapošljavanja i rada na području Grada Zagreba. Navedena obaveza prestaje ako je korisnik Stipendije prijavljen u evidenciji nezaposlenih osoba Hrvatskog zavoda za zapošljavanje duže od šest mjeseci.

**16.** Korisnik Stipendije je dužan vratiti primljeni iznos Stipendije:

- ako je pravo na Stipendiju ostvario na temelju neistinitih ili krivotvorenih podataka;

- ako je za trajanja ugovora o korištenju Stipendije primao novčanu stipendiju drugog

stipenditora financiranu javnim sredstvima;

- ako iz neopravdanih razloga, koje procjenjuje Povjerenstvo, ne završi akademsku godinu za koji je

primao Stipendiju, odnosno ako u akademskoj godini za koju je primao Stipendiju iz

neopravdanih razloga ostvari manje od 30 ECTS bodova ili naknadno upiše mirovanje ili

odustane od studija;

- ako postupi suprotno odredbama o zapošljavanju i radu na području Grada Zagreba, odnosno

Republike Hrvatske iz točke 15. Natječaja,

- ako bez opravdanog razloga i u roku ne dostavi podatke o zaposlenju.